home

=Sosiaalisen median koulutus ammatillisille oppilaitoksille=

Tämä sosiaalisen median koulutusohjelma on suunniteltu ammatillisille/aikuisoppilaitoksille. Koulutusohjelman tavoitteena on perehdyttää osallistujat sosiaalisen median maailmaan ja sen tarjoamiin, opetuksen ja oppimisen näkökulmasta hyödyllisiin työkaluihin sekä tukea osallistujien omia pedagogisia sosiaalisen median kokeiluja. Koulutuksessa hyödynnetään mm. google-ympäristöä, ning-alustaa, wikiä, sosiaalisia kirjanmerkkejä, blogia, syötteitä ja twitteriä. Osallistujat voivat myös osana tätä koulutusta perehtyä Second Life 3D-virtuaalimaailmaan erillisellä verkkokurssi/Second Life-osiolla.

Osallistujilta edellytetään tietokoneen peruskäytön osaamista sekä mahdollisuutta käyttää avoimia web-pohjaisia työvälineitä. Second Lifen käyttö edellyttää nopeaa laajakaistayhteyttä ja tietokonetta, jossa on hyvätasoinen näytönohjain. Kaikki koulutuksessa käytettävät työvälineet ovat ilmaisia, eivätkä Second Lifea lukuunottamatta vaadi tietokoneasennuksia.

Lisätietoja: Mervi Jansson puh. 040 515 95 44

Orientaatiojakso
Tämän jakson aikana osallistujat perehtyvät sosiaalisen median mahdollisuuksiin tutustumalla verkkoaineistoon ja lukemalla valitsemansa kirjan suositellusta kirjallisuudesta. Jaksoon liittyvässä tehtävässä osallistujat kuvaavat omaa osaamistaan ja tavoitteitaan koulutuksen aikana, käyttäen sosiaalisen median portaat-mallia.Osallistujat tekevät myös alustavan listan sosiaalisen median kiinnostuksen kohteista. Tehtävä tehdään käyttäen google docs-ympäristöä, jossa osallistuja jakaa dokumentin kouluttajan kanssa.

Koulutuspäivät 1 ja 2
Lähitapaamisessa
 * pohditaan sosiaalista mediaa ilmiönä ja sen roolia oppimisessa, opettamisessa ja oppimisympäristöajattelussa
 * tutustutaan sosiaalisen median työvälineisiin esim. wikit, ning, blogit, mikroblogit, syötteet, virtuaalimaailmat yleisellä tasolla
 * tarkennetaan jokaisen omaa listaa kiinnostuksen kohteista
 * valitaan yksi työväline omia kokeiluja varten
 * tutustutaan koulutuksen omaan ning-alustaan (sopimuksen mukaan joko suljettu tai avoin alusta)

Verkkojakso
Verkkojaksolla osallistujat syventävät tietämystään valitusta sosiaalisen median työvälineestä ja pohtivat työvälineen opetuskäyttöä. Pohdinta ja havainnot kirjataan ningiin.

Koulutuspäivä (+ valinnainen Second Life-aiheinen päivä)
Lähitapaamisessa
 * keskustellaan ja jaetaan kokemuksia työvälineistä
 * käydään läpi sosiaalisen median hyviä pedagogisia käytänteitä
 * sovitaan valitun/uuden työvälineen opetuskokeilusta

Verkkojakso
Verkkojaksolla osallistujat tekevät ohjatusti omia opetus/ohjauskokeilujaan ja kirjoittavat niistä ningiin. Valinnainen Second Lifeen liittyvä osio.

Koulutuspäivä
Lähitapaamisessa
 * keskustellaan ja jaetaan kokemuksia opetuskokeiluista
 * tutustutaan ammatillisessa koulutuksessa maailmalla tapahtuviin sosiaalisen median opetuskokeiluihin
 * laaditaan toimintasuunnitelma jatkoa ajatellen